รัฐบาลไทย-ข่าวทำเนียบรัฐบาล-พม. คว้า 9 รางวัลเลิศรัฐ ปี 2564 มุ่งมั่นพัฒนางานด้านสังคมเพื่อประชาชน
วันพฤหัสบดีที่ 16 กันยายน 2564
พม. คว้า 9 รางวัลเลิศรัฐ ปี 2564  มุ่งมั่นพัฒนางานด้านสังคมเพื่อประชาชน
พม. คว้า 9 รางวัลเลิศรัฐ ปี 2564  มุ่งมั่นพัฒนางานด้านสังคมเพื่อประชาชน
วันนี้ (16 ก.ย. 64) เวลา 13.30 น. นายวิษณุ เครืองาม รองนายกรัฐมนตรี เป็นประธานในพิธีมอบรางวัลเลิศรัฐ ประจําปี 2564 ผ่านสื่ออิเล็กทรอนิกส์ในรูปแบบ Virtual Event Online จัดโดยสํานักงานคณะกรรมการพัฒนาระบบราชการ (สํานักงาน ก.พ.ร.) ทั้งนี้ นางพัชรี อาระยะกุล ปลัดกระทรวงการพัฒนาสังคมและความมั่นคงของมนุษย์ (ปลัด พม.) เข้าร่วมงาน พร้อมทั้ง รับมอบรางวัลเลิศรัฐ ประจําปี 2564 จํานวน 3 รางวัล ประกอบด้วย 1) สาขาบริการภาครัฐ ผลงานที่ได้รับรางวัล “ระดับดี” ประเภทพัฒนาการบริการ จํานวน 1 รางวัล โดยกองต่อต้านการค้ามนุษย์ สํานักงานปลัดกระทรวง พม. ผลงาน “PROTECT-U App. ออก Line” และ 2) สาขาการบริหารราชการแบบมีส่วนร่วม ผลงานที่ได้รับรางวัล “ระดับดี” ประเภทรางวัลสัมฤทธิผลประชาชนมีส่วนร่วม จํานวน 2 รางวัล โดยสํานักงานพัฒนาสังคมและความมั่นคงของมนุษย์จังหวัดกระบี่ สํานักงานปลัดกระทรวง พม. ผลงาน “สานเพื่อก่อ ซ่อมเพื่อสร้าง SYNERGY OF KRABI” และสํานักงานพัฒนาสังคมและความมั่นคงของมนุษย์จังหวัดสุโขทัย สํานักงานปลัดกระทรวง พม. ผลงาน “รวมพลัง รวมใจ สุโขทัยเมืองผาสุก”
นางพัชรี กล่าวว่า พิธีมอบรางวัลเลิศรัฐมีการจัดขึ้นเป็นประจําทุกปี เพื่อมอบรางวัลให้กับหน่วยงานที่มีผลการดําเนินการที่เป็นเลิศทั้งในด้านการเพิ่มประสิทธิภาพการให้บริการภาครัฐ การพัฒนาคุณภาพการบริหารจัดการภายในองค์กร และเปิดระบบราชการให้ภาคส่วนอื่นเข้ามามีส่วนร่วม โดยรางวัลเลิศรัฐเป็นรางวัลแห่งเกียรติยศที่คณะกรรมการพัฒนาระบบราชการ (ก.พ.ร.) มอบให้หน่วยงานภาครัฐเพื่อเป็นการยกย่องเชิดชูหน่วยงานที่ได้มุ่งมั่นปฏิบัติราชการจนประสบความสําเร็จ มีความเป็นเลิศแห่งหน่วยงานภาครัฐทั้งปวง สําหรับปี 2564 หน่วยงานสังกัดกระทรวง พม. มีผลงานที่ได้รับรางวัลเลิศรัฐ ประจําปี พ.ศ. 2564 รวมจํานวน 9 รางวัล ดังนี้
1. รางวัลบริการภาครัฐ เป็นรางวัลที่มอบให้กับหน่วยงานของรัฐที่มีผลการพัฒนาคุณภาพการให้บริการเพื่อประชาชนได้รับบริการที่สะดวก รวดเร็ว โปร่งใส เป็นธรรม และเป็นที่พึงพอใจ จํานวน 4 รางวัล ประกอบด้วย
1.1 รางวัลบริการภาครัฐ ระดับดี ประเภทรางวัลพัฒนาการบริการ จํานวน 3 รางวัล ได้แก่ 1) ผลงาน “ต้นแบบการพัฒนาเด็กพิเศษ ELS Model” โดยสถานสงเคราะห์เด็กชายยะลา จังหวัดยะลา กรมกิจการเด็กและเยาวชน (ดย.) 2) ผลงาน “ชีวิตติดล้อ (Life On Vehicle Enjoy)” โดยสถานคุ้มครองและพัฒนาคนพิการบางปะกง จังหวัดฉะเชิงเทรา กรมส่งเสริมและพัฒนาคุณภาพชีวิตคนพิการ (พก.) และ 3) ผลงาน “PROTECT-U App. ออก Line” โดยกองต่อต้านการค้ามนุษย์ สํานักงานปลัดกระทรวง พม. 1.2 รางวัลบริการภาครัฐ ระดับดี ประเภทยกระดับบริการที่ตอบสนองต่อสถานการณ์โควิด-19 จํานวน 1 รางวัล คือ ผลงาน “พัฒนาสังคมวิถีใหม่ รู้ทัน ปลอดภัย ห่างไกลโควิด-19” โดยกรมพัฒนาสังคมและสวัสดิการ (พส.)
2. รางวัลการบริหารราชการแบบมีส่วนร่วม เป็นรางวัลที่มอบให้กับหน่วยงานของรัฐที่มีความมุ่งมั่นตั้งใจในการพัฒนาประสิทธิภาพการบริหารราชการบนพื้นฐานความรับผิดชอบและการมีส่วนร่วมของประชาชน เพื่อตอบสนองความต้องการของประชาชน ได้อย่างแท้จริง จํานวน 4 รางวัล ประกอบด้วย
2.1 รางวัลการบริหารราชการแบบมีส่วนร่วม ระดับดี ประเภทรางวัลสัมฤทธิผลประชาชนมีส่วนร่วม จํานวน 3 รางวัล ได้แก่ 1) ผลงาน “ศูนย์ส่งเสริมสวัสดิการสังคมชุมชนบนพื้นที่สูง (ศสส.)” โดย พส. 2) ผลงาน “สานเพื่อก่อ ซ่อมเพื่อสร้าง SYNERGY OF KRABI” โดยสํานักงานพัฒนาสังคมและความมั่นคงของมนุษย์จังหวัดกระบี่ สํานักงานปลัดกระทรวง พม. และ3) ผลงาน “รวมพลัง รวมใจ สุโขทัยเมืองผาสุก” โดยสํานักงานพัฒนาสังคมและความมั่นคงของมนุษย์จังหวัดสุโขทัย สํานักงานปลัดกระทรวง พม.
2.2 รางวัลการบริหารราชการแบบมีส่วนร่วม ระดับดี ประเภทร่วมใจแก้จน จํานวน 1 รางวัล ได้แก่ 1) ผลงาน “โครงการศูนย์เรียนรู้และจําหน่ายผ้าทอกระเหรี่ยงครบวงจร บ้านค้างใจ” โดยศูนย์เรียนรู้การพัฒนาสตรีและครอบครัว จังหวัดเชียงรายกรมกิจการสตรีและสถาบันครอบครัว (สค.)
3. รางวัลคุณภาพการบริหารจัดการภาครัฐ เป็นรางวัลที่มอบให้กับหน่วยงานของรัฐที่มีผลการพัฒนาคุณภาพการบริหารจัดการได้ทัดเทียมมาตรฐานสากล ซึ่งได้มาด้วยความเพียรพยายาม ความอดทน หลอมรวมกับความตั้งใจจริงของทุกคนในองค์การ เพื่อนําพาองค์การให้ก้าวสู่ความเป็นเลิศ จํานวน 1 รางวัล คือ รางวัลคุณภาพการบริหารจัดการภาครัฐรายหมวด ได้แก่ 1) หมวด 4 ด้านการวิเคราะห์ผลการดําเนินการงานขององค์การและการจัดความรู้ โดย พส.